
PRIĖMIMO IR INTEGRACIJOS AGENTŪROS 
FINANSŲ SPECIALISTO PAREIGYBĖS APRAŠYMAS

I SKYRIUS
PAREIGYBĖ

1. Priėmimo ir integracijos agentūros (toliau – Agentūra) finansų specialisto, darbuotojo, dirbančio pagal darbo sutartį, pareigybė priskiriama specialistų pareigybių grupei. 
2. Pareigybės lygis – A2.
3. Finansų specialisto pareigybė reikalinga Agentūros finansų valdymo užtikrinimui.
4. Finansų specialistas yra tiesiogiai pavaldus Finansų valdymo skyriaus vadovui (toliau – skyriaus vadovas). 

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Finansų specialistas turi atitikti šios specialiuosius reikalavimus:
5.1. turi turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam lygiavertę aukštojo mokslo kvalifikaciją, arba aukštąjį koleginį išsilavinimą su profesinio bakalauro kvalifikaciniu laipsniu ar jam lygiavertę aukštojo mokslo kvalifikaciją;
5.2. turėti ne mažesnę kaip 1 metų finansų valdymo ar buhalterinės apskaitos srities darbo patirtį;
5.3. išmanyti ir gebėti taikyti praktiškai Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius  buhalterinį, finansų valdymo darbą; 
5.4. išmanyti dokumentų rengimo taisykles, gebėti jas taikyti praktiškai;
5.5. turėti gerus darbo kompiuteriu įgūdžius, mokėti dirbti Microsoft Office programiniu paketu;
5.6. gebėti savarankiškai planuoti ir organizuoti savo darbinę veiklą, mokėti kaupti, valdyti, sisteminti, analizuoti, apibendrinti ir pateikti informaciją;
5.7. nuolat siekti atnaujinti savo teorines darbo žinias ir praktinius darbo įgūdžius.

III SKYRIUS
ŠIAS PAREIGAS EINANČIO DARBUOTOJO FUNKCIJOS

6.   Finansų specialistas vykdo šias funkcijas: 
6.1. vykdo einamąją finansų kontrolę;
6.2. priima SABIS sistemoje gautas iš tiekėjų sąskaitas faktūras, teikia jas atsakingiems asmenims;
6.3. [bookmark: _Hlk229389037]atsakingų asmenų sutikrintas sąskaitas faktūras, patvirtintas Agentūros direktoriaus ar jo įgalioto kito įstaigos darbuotojo, gautas DBSIS dokumentų valdymo sistemoje,  sutartu saugiu  būdu ir teisingomis dimensijomis pateikia apmokėjimui centralizuotai apskaitos įstaigai Nacionaliniam bendrųjų funkcijų centrui (toliau - NBFC);  
6.4. sutartu saugiu būdu pateikia NBFC darbuotojui nemokamai gauto turto ar kitų materialinių vertybių pajamavimui būtinus dokumentus; 
6.5.  sutartu saugiu būdu pateikia NBFC darbuotojui atsakingų asmenų bei komisijos pasirašytus materialinių vertybių nurašymo aktus, suveda perdavimo, nurašymo aktų informaciją į finansų valdymo sistemą FABIS;
6.6.  bendradarbiauja su NBFC darbuotojais Agentūros buhalterinės apskaitos klausimais;
6.7.  skyriaus vadovo nurodymu atlieka apibendrintus išlaidų skaičiavimus, kurie reikalingi Agentūros vykdomų projektų bei biudžeto vykdymo analizei;
6.8.  skyriaus vadovui pavedus tikrina, rengia dokumentus, kurių pagrindu atliekami įstaigos išlaidų apmokėjimai iš įstaigos lėšų banko sąskaitų, sutartu saugiu būdu pateikia juos NBFC apmokėjimui;
6.9.  esant poreikiui pateikia duomenis vykdomų projektų ataskaitoms;
6.10. paskyrus skyriaus vadovui yra atsakingas už kasą ir joje esančias pinigines lėšas, užtikrina, kad piniginės lėšos būtų priimamos ar išduodamos tik tinkamai įforminant tokias operacijas: 
6.10.1. kasos pajamų ir išlaidų dokumentų pagrindu pildo kasos knygas, apskaičiuoja kasos likutį, tikrina faktinį pinigų sumos atitikimą kasos knygoje užfiksuotiems likučiams, paruošia kasmėnesinės inventorizacijos lėšų likučių inventorizacijos aktus, kontroliuoja jų tikslumą;
6.10.2. atlikdamas kasos operacijas kontroliuoja: pateiktų įgaliojimų, asmens tapatybę patvirtinančių dokumentų tikrumą ir pateikiamų piniginių ženklų tikrumą;
6.10.3. užtikrina piniginių lėšų ir kasos patalpų saugumą;
6.10.4. pateikia Skyriaus vadovui derinimui, Agentūros direktoriui pasirašymui paraiškas dėl piniginių lėšų išgryninimo iš sąskaitos banke;
6.10.5. sudaro kasos ataskaitas;
6.10.6. vykdo kitas funkcijas, nurodytas kasos darbo organizavimo tvarkoje.
6.11. pagal gautus mokėjimo žiniaraščius išmoka užsieniečiams pinigines pašalpas;
6.12. užtikrina tinkamą duomenų kaupimą, rengia ir pateikia ataskaitas apie materialinių vertybių apyvartą ir likučius, dalyvauja atliekant planines bei metines inventorizacijas;
6.13. neatskleidžia konfidencialios informacijos susijusios su Agentūros veikla ir darbuotojais;
6.14. skyriaus vadovo nurodymu suteikia kreditoriams, auditoriams ir kitiems buhalterinių ataskaitų naudotojams turimą Agentūros finansinę bei buhalterinę informaciją atitinkamomis finansų valdymo kryptimis;
6.15. pildo ir tvarko su darbine veikla susijusią dokumentaciją, formuoja bei nustatyta tvarka perduoda į archyvą bylas;
6.16. siekdamas užtikrinti tinkamą funkcijų vykdymą, naudojasi Dokumentų valdymo sistema; 
6.17. vykdo Agentūros direktoriaus ir skyriaus vadovo nurodymus, susijusius su pareigybei priskirtų funkcijų atlikimu ir Agentūros finansų valdymu.

